देश में उच्‍च शिक्षा संस्‍थानों के लिए विश्‍वसनीय, पारदर्शक और प्रामाणिक रैंकिंग प्रणाली स्‍थापित करने का फैसला केन्‍द्रीय विश्‍वविद्यालयों और राष्‍ट्रीय महत्‍व के संस्‍थानों के प्रमुखों की सिफारिश के आधार पर लिया गया है। कोर समिति जिसमें राष्‍ट्रीय प्रत्‍यायन बोर्ड के अध्‍यक्ष प्रोफेसर सुरेन्‍द्र प्रसाद, आईआईटी, खड़गपुर के निदेशक पी.पी. चक्रबर्ती, आईआईटी मद्रास के निदेशक भास्‍कर राममूर्ति के अलावा उच्‍च शिक्षा सचिव और मानव संसाधन विकास मंत्रालय के अधिकारी शामिल थे, ने इसके लिए प्रारूप तैयार किया।